**Vladislav Veselica, član Uprave**

Vladislav Veselica diplomirao je 1994. godine na Ekonomskom fakultetu Sveučilišta u Zagrebu. Svoju profesionalnu karijeru započeo je u privatnom sektoru na poslovima prodaje naftnih derivata te profesionalni razvoj usmjerava u područjima prodaje i logistike, petrokemije te financijskog i investicijskog nadzora.

Nakon višegodišnjeg iskustva stečenog na rukovodećim pozicijama u privatnom sektoru, financijskim institucijama i regulatornim tijelima, vraća se u naftnu industriji 2012. u Sektor komercijalnih poslova JANAF-a u kojem 2014. godine postaje direktorom Sektora komercijalnih poslova.

Izabran je za člana Uprave Jadranskog naftovoda d.d. u veljači 2020. godine. Autor je više stručnih radova i članaka. Član je Upravnog odbora Hrvatskog olimpijskog odbora i Izvršnog odbora Hrvatskog plivačkog saveza, karatist i nositelj crnog pojasa I. Dan.